text: Lokal nyhedsside hitter
  23 februar 2016 kl. 12.22
  Det hyperlokale nyhedssite SønderborgNYT har vind i sejlene. På et år er antallet af besøgende mere end fordoblet.
  Hvis du bor i Sønderborg Kommune har du måske hørt om SønderborgNYT, en hyperlokalt nyhedsside, der skriver historier om, hvad der rører sig i Sønderborg og omegn. Og det er noget, der er efterspørgsel på.
  Fra at have cirka 20.000 besøgende om måneden er nyhedssiden i løbet af det seneste år nu kommet op på óver 50.000; altså mere end en fordobling.
  Hjemmesiden har eksisteret siden 2012, men udviklingen er især kommet efter en ny ledelseskonstruktion, hvor der er kommet en større indsats på at indhente annoncører, der holder hjemmesiden gratis for læserne.
  Du kan blive meget klogere på SønderborgNYT i dagens udgave af Naboer, hvor dagens vært, Thomas Lee Christensen, får en snak med SønderborgNYTs ansvarhavende redaktør, Ole Kähler, om livet som redaktør og journalist på et lokalt medie. Naboer fra Sønderborg bliver sendt på TV SYD+ i dag klokken 15:00, 19:55 og 22:40.
  